[{"text_idx": "#000000", "text": "Nominet yn camddefnyddio Google Translate i hyrwyddo .cymru a .wales"}, {"text_idx": "#000001", "text": "Cwrddais i rywun o Nominet ddoe \u2013 roedd e\u2019n rhedeg stondin marchnata ar ran Nominet mewn cynhadledd yn Abertawe. Mae Nominet wedi dechrau ymgyrch marchnata cynnar er mwyn codi ymwybyddiaeth o\u2019r posibilrwydd o enwau parth lefel uchaf .cymru a .wales. Mae angen aros tan fis Mehefin 2013 am ateb oddi wrth ICANN yngly\u0302n a\u0302\u2019r ceisiadau."}, {"text_idx": "#000002", "text": "Roedd y baneri a\u2019r taflenni yn cyfeirio at wefan: "}, {"text_idx": "#000004", "text": "Nid yw eto\u2019n bosibl i gofrestru. Cymru neu. Enw parth cymru gan fod y ceisiadau yn cael eu hystyried gan ICANN."}, {"text_idx": "#000005", "text": "Iawn hyd yn hyn, heblaw y ffaith dyw\u2019r testun ddim yn wneud synnwyr."}, {"text_idx": "#000007", "text": "It is not yet possible to register a .cymru or .wales domain name as the applications are under consideration by ICANN."}, {"text_idx": "#000008", "text": "Dw i newydd tynnu sgrinlun o\u2019r adran heno:"}, {"text_idx": "#000009", "text": "Mae\u2019r adran Astudiaeth Economaidd yn edrych yn amheus hefyd. Dyma sgrinlun o\u2019r adran heno:"}, {"text_idx": "#000010", "text": "Fel mae\u2019n digwydd, yn ystod fy sesiwn yn y gynhadledd gwnes i rybuddio pobl am Google Translate a chyfieithu peirianyddol yn gyffredinol \u2013 sydd yn ddefnyddiol os wyt ti eisiau awgrym o ystyr pan wyt ti\u2019n darllen ond gwael iawn ar gyfer gwaith cyfieithu proffesiynol (tasai\u2019r cynrychiolydd wedi dod i\u2019r sesiwn...)."}, {"text_idx": "#000011", "text": "Ces i\u2019r argraff bod y cwmni o Rydychen yn cymryd cyfrifoldeb dros y ceisiadau .cymru a .wales ar ran Cymru oherwydd bod ganddyn nhw ddwylo saff. Ond efallai bydd cwestiynau yn codi mewn meddyliau pobl sydd o blaid .cymru a .wales."}, {"text_idx": "#000013", "text": "Gwael iawn. Mae rhai eitem newyddion wedi eu sgyfieithu hefyd \u201cCroeswch gefnogaeth ar gyfer parti .cymru & .wales (Cross party support for .cymru & .wales)"}, {"text_idx": "#000014", "text": "Pan wnes i drafod gyda Nominet am .cymru ym mis Mai, doedd dim so\u0302n am y wefan yma!"}, {"text_idx": "#000015", "text": "Warthus! Sut mae\u2019n posib i enill bid heb un siadawyr Cymraeg yn eu plith? Ofnadwy."}, {"text_idx": "#000019", "text": "Mae cwestiynau eisoes wedi codi ac yn parhau mewn myddyliau rhai pobl. Cymysg yw fy nheimladau wrth ddarllen cyfathrebaeth rhwng Nominet a Llywodraeth Cymru (1) ac mae\u2019r ffaith bod peth cyfathrebaeth yn cadw yn gyfrinachol yn arwyddocaol yn ei hun: \u201cit was identified that release of [emails between a named Welsh Government official and Nominet] was likely to give rise to negative publicity.\u201d (2)"}, {"text_idx": "#000020", "text": "Beth bynnag, rydym yn y sefyllfa yma rwan, felly rhaid edrych ymlaen. Mae hyn, o leiaf, yn addawol: \u201cMae Nominet hefyd yn bwriadu sefydlu presenoldeb barhaol yng Nghymru i ddarparu cefnogaeth ddwyieithog ar gyfer y gofresrfa .cymru a .wales.\u201d (3) Wrth ddweud \u2018cefnogaeth\u2019, tybed a ydyn nhw\u2019n gaddo gwasanaeth, h.y. gwefan a phopeth, yn y Gymraeg?"}, {"text_idx": "#000021", "text": "Faint o bryder sydd y bydd ICANN dim ond yn caniatau un o\u2019r ddau parth ac efallai yn penderfynu ei hunain pa un?"}, {"text_idx": "#000022", "text": "META-NET: astudiaethau o sefyllfa technoleg iaith 30 o ieithoedd Ewrop"}]